# A Skam-introene – filmatiske virkemidler

**Trinn 1:**

Arbeid med en av introduksjonene til sesong 2–4 av Skam og gjør oppgavene.

Introen til sesong 2:

1. Vis hvordan kontrast er et virkemiddel som blir brukt på mange forskjellige måter i introen.
2. Hvilken virkning har bruken av klassisk musikk?
3. Hvordan skaper introen interesse for sesong 2?
4. Vil du sin at introen viser tematikken i sesong 2? Hvorfor/hvorfor ikke?
5. Samsvarer presentasjonen av Noora i introen med inntrykket du får av henne i sesong 2?

Introen til sesong 3:

1. Vis hvordan virkemiddelet metafor blir brukt i introen.
2. Kommenter valget av musikk.
3. Hva vil du si er tema i introen?
4. Introen fikk kritikk fordi den seksualiserte guttekroppen. Hva mener du?
5. Bruk av kontrastene aktivitet–passivitet er tydelig i introen. Hva slags stemning får denne kontrasten fram i introen?

Introen til sesong 4:

1. Hvorfor blir introen spilt av baklengs?
2. Kommenter valget av musikk i introen. Du kan finne den spilt «riktig» vei på nettet.
3. Ofte kan introer bruke frampek som virkemiddel. Hvilke frampek får vi om sesong 4 ut fra introen?
4. Sammenlikn denne introen med sesong 2 og 3. Hvordan blir frampek brukt i disse sesongene?

**Trinn 2:**

I SKAM blir musikk brukt som en aktiv kommentator i mange av scenene.

1. Presenter en scene fra Skam der du mener at musikken er like viktig som den visuelle fortellingen.
2. Se deretter musikkvideoen på Youtube av musikken du har valgt fra serien. Hva er forskjellene mellom musikkvideoen og Skam-klippet? Vil du sin at enkelte scener i Skam er inspirert av musikkvideoen som sjanger? Du kan for eksempel sammenlikne Robyn: «Call your girlfriend» med «Bånder» (sesong 3, episode 3).

**Trinn 3:**

Gruppearbeid. Lag en intro til en kjent tekst fra norskboka.

Velg selv om det skal være en tekst fra tekstsamlingen til 2. eller 3. klasse. Start med en idémyldringsfase der dere skriver ned ulike ideer til en intro. Bestem også hvilke virkemidler dere vil bruke, for eksempel metafor, frampek eller kontrast. Finner et lydspor dere vil bruke i filmen. Spill inn introen, og vis for klassen.